钦定古今图书集成/方舆汇编/职方典/第1106卷 > 《图经序》吴与
## 钦定古今图书集成/方舆汇编/职方典/第1106卷 > 《图经序》吴与

谨按：本州在《禹贡》为扬州之南境，周为七闽之地，秦、
汉为东南二粤之地；汉武平粤为东会稽冶县，并南
海、揭阳之地。晋、宋以来，为晋安、义安二郡之地。皇唐
垂拱二年十二月九月，左玉钤卫翊府左郎将陈元

寿余恭讷等乞迁他所。开元四年，敕移就李澳州置
郡，故废绥安县地也。自初置州，隶福州都督府。开元
二十二年四月二十二日，敕割隶广州。二十八年，敕
复隶福州。州本二县，一曰漳浦，即州治也，二曰怀恩。
二十九年十一月二十二日，敕以户口逃亡废之，并
入漳浦。又割泉州龙溪县隶本州。大“历十一年，福建
观察使皇甫政奏割汀州龙岩县来属。十二年五月
二十七日，敕从之。”天宝元年，改为漳浦郡。乾元元年，
复为漳州。兴元二年，刺史柳少安请徙治龙溪，福建
观察使卢惎录奏，贞元元年十一月十六日，敕从之。
遂以龙溪城为州，定管龙溪、漳浦、龙岩三县。山川清
秀，原野坦平。《良山记》、董奉之游《九侯传》“夏后之祀。赵
佗故垒，越王古城。营头之雉堞依然，岭下之遗基可
识。”陈将军忠贞冠代，王使君勋烈标时。周先辈之奇
才，潘侍郎之重德。“大同有九虬之瑞，开元出祥云之
符。”灵迹应祈，筋山屏盗。遗芳未泯，胜概可寻。蔚为江
外之名邦，不特闽中之要地。凡诸可纪，悉具于后。